laion/Wikipedia-Exotic huggingface dataset:
ויין וולאס

וויין וואלאס (נולד ב-25 במרץ 1980 בווייטהול, אלבמה) הוא כדורסלן עבר אמריקאי בגובה 2.05 מ' ששיחק בעמדת הסנטר והעביר את רוב הקריירה שלו בישראל, הוא גם אחיינו של כוכב ה-NBA לשעבר, בן וואלאס. וואלאס שיחק באוניברסיטת המדינה של דרום מיזורי בעונת 1999/2000 ואז עבר לשחק באוניברסיטת וירג'יניה יוניון מליגת המכללות השנייה, בה למד דודו, בין השנים 2000-2003 ובה התבסס כמו דודו כשחקן הגנה בולט. הוא ניסה להיבחר בדראפט ה-NBA 2003 אך לא נבחר בדראפט, כמו דודו המפורסם. לאחר שלא נבחר בדראפט ה-NBA נרשם לדראפט ה-CBA לשנת 2003 ונבחר כבחירה החמישית בסיבוב הראשון על ידי היאקימה סאן קינגס ויצא לקריירה מקצוענית מעבר לים והגיע לבלגיה בה שיחק 5 משחקים במדי לוון ברס מליגת העל הבלגית בכדורסל בטרם עזב את הקבוצה בנובמבר 2003. הוא חזר לאמריקה והמשיך לשחק את עונת 2003/2004 במדי פלורנס פליירס מה-USBL עד שנפצע, ובמדי רום גלדיאטורס מליגת ה-WBA בה היה שחקן חמישייה ונבחר לחמישייה השנייה של הליגה. בעונת 2004/2005 שיחק במדי מורנאר מסרביה. בעונת 2005/2006 הגיע לראשונה לישראל וחתם במדי מכבי גבעת שמואל, אך במשך העונה לא גילה יציבות והוזכר כמועמד לשחרור בתדירות גבוהה (באישור גבעת שמואל אף נבחן בהפועל חולון מהליגה הלאומית אך הוחזר לקבוצתו לרגל מאבקי ההישארות בליגה), בסוף העונה גילה יציבות ונשאר במדי הקבוצה ששרדה את העונה בליגת העל בכדורסל. כתוצאה מכך קיבל חוזה לעונה נוספת אך בעונת 2006/2007 לא הצליחה גבעת שמואל לשרוד ונשרה לליגה הלאומית בכדורסל, באותה העונה היה מלך החסימות של הליגה עם 2.4 חסימות בממוצע למשחק. בסיום העונה ניסה את מזלו במדי הדטרויט פיסטונס (בה כיכב עד עונה קודם לכן דודו) בליגת הקיץ של ה-NBA בלאס וגאס אך לא קיבל חוזה. בעונת 2007/2008 ניסה את מזלו בקבוצת סלאזק ורוצלב מפולין ונבחן לשני משחקים בטרם שוחרר ואז חתם בעירוני אשקלון אך שוחרר מהקבוצה לבקשתו לקראת סוף העונה בשל בעיות משפחתיות שצצו בארצות הברית וסיים את השנה כמלך החסימות של הליגה בפעם השנייה בקריירה שלו עם 2 חסימות בממוצע למשחק. בעונת 2008/2009 שיחק במדי בי.סי. אודסה מהסופרליגה האוקראינית בכדורסל והגיע עמה לגמר הגביע האוקראיני בכדורסל, בשל ההצלחה שזכה לה הוא הוחתם לעונת 2009/2010 בקבוצה אך שוחרר בדצמבר לאחר שני משחקים. ב-2010/2011 שב לישראל וחתם במדי העולה החדשה, מכבי אשדוד של מאמנו מגבעת שמואל עופר ברקוביץ', אך שוחרר ב-18 במרץ 2011 ערב המחזור ה-22 בשל פציעה במניסקוס. ב-20 במרץ 2011 חתם עם מכבי ראשון לציון עד לסיום העונה כמחליף של דארל טאקר ששוחרר, אך יום לאחר מכן בוטלה העסקה ווואלס שוחרר גם מראשון לציון. את עונת 2011/2012 שיחק במדי פוליטכנקיה הלצ'יינה מאוקראינה, אך עזב לאחר 7 משחקים ואז פרש ממשחק פעיל.
יחסי ארצות הברית – טונגה

יחסי ארצות הברית–טונגה הם היחסים הדיפלומטיים בין ארצות הברית לטונגה. ארצות הברית וטונגה משתפות פעולה באופן הדוק במגוון נושאים בילטרליים. אנשי שגרירות ארצות הברית בסובה, פיג'י, מואמנים גם על טונגה ועל עוד מדינות איים באוקיאניה והם מבקרים בה לעיתים תכופות מאחר שלארצות הברית אין נציגות דיפלומטית קבועה בטונגה. ב-2009 היה אמור להתמנות קונסול דיפלומטי בטונגה, מה שלא יצא לפועל. מתנדבי חיל השלום מלמדים ומספקים סיוע טכני לטונגנים. לטונגה אין שגרירות בוושינגטון הבירה, אם כי יש לה נציג באומות המאוחדות בניו יורק, פקיטמואלוה אוטיוקמנו (אנ'), שמוכר גם כמעין שגריר טונגה בארצות הברית. לטונגה יש גם קונסולה כללית בסן פרנסיסקו. טונגנים רבים מתגוררים בארצות הברית, בייחוד ביוטה, קליפורניה והוואי. ב-4 ביולי 2007 בספרות, שגריר ארצות הברית בטונגה לארי דינגר אמר כי מתקיימים יחסים צבאים הדדיים בין שתי המדינות. טונגה היא חברה בארגון "Coalition of the Willing" (אנ'), וכוחות מזוינים מטעמה של טונגה תקף בעיראק במסגרת מלחמת עיראק. ארצות הברית דחקה בטונגה לאמץ "עתיד דמוקרטי הולם", אך הצהירה כי "בעיותיה של טונגה הן עניינה בלבד". לפיכך, ארצות הברית הפעילה לחץ מועט על טונגה, בעלת בריתה הצבאית, להפוך ממונרכיה לדמוקרטיה. היקף הסחר בין ארצות הברית לטונגה נמוך יחסית למדינות אחרות, אך הוא נמצא בעלייה מתמדת בשנים האחרונות. ב-2001 היצוא האמריקאי לטונגה הגיע לכ-4.8 מיליון דולר, ובשנת 2005 הוא הגיע לכ-ל-10.78 מיליון דולר. ב-2005, הייבוא האמריקאי מטונגה הסתכם ב-6.55 מיליון דולר. מדיה וקבצים בנושא יחסי ארצות הברית – טונגה בוויקישיתוף "US to open consulate in Tonga", ABC Radio Australia,‏ 16 במאי 2008 tongaconsul US Department of State
צ'ליאבינסק (כדורגל)

צ'ליאבינסק (רוסית: Футбольный клуб Челябинск) הוא מועדון כדורגל רוסי מהעיר צ'ליאבינסק שנוסד ב־1977. משחק בליגה הרוסית השנייה ושיחק באופן מקצועי משנת 1989 עד 1993 והחל מ־1997. המועדון נקרא בעבר סטרלה צ'ליאבינסק (1977–1989) וזניט צ'ליאבינסק (1990–2008). הישג השיא של הקבוצה הוא התמודדות בליגה הראשונה, בשנים 1992–1993. הקבוצה הוקמה לראשונה בשנת 1977 כקבוצת סטרלה צ'ליאבינסק (Стрела) בחסות מפעל המכונות בעיר. עד שנת 1988 התמודדה הקבוצה באליפות מחוז צ'ליאבינסק ואף זכתה באליפות המחוז בשנת 1980, העפילה 5 פעמים לגמר גביע המחוז וזכתה בו פעמיים (1986–1987). הקבוצה התמודדות בליגות הנמוכות ברוסיה הסובייטית והשתתפה בליגה השנייה בברית המועצות. בשנת 1990 שינתה הקבוצה את שמה והפכה ל"זניט צ'ליאבינסק". בשנת 1991 העפילה לליגה הרוסית הראשונה וסיימה במקום ה־12 בעונת הבכורה שלה, אך בעונת 1993 סיימה במקום הלפני אחרון מתוך 20 ואיבדה את מעמדה המקצועני. עד 1997 התמודדה בליגה הרוסית השלישית, אז העפילה לליגה הרוסית השנייה. בשנת 2009 הקבוצה שינתה את שמה למועדון הכדורגל צ'ליאבינסק ואומצה על ידי העירייה. הישג השיא שלה היה העפלה לשמינית גמר הגביע הרוסי בעונת 2009/2010 כשהיא מתמודדת מול קבוצות כקריליה סובייטוב סמרה וגזוביק אורנבורג. בעונת 2021/2022 התמודדה בליגה הרוסית השנייה והגיעה למאזן של 15 ניצחונות ברציפות, בהדרכתו של המאמן מיכאיל סלניקוב. הקבוצה הגיעה ל-7 ניצחונות מפתיחת העונה שמצטרפים ל־8 הניצחונות שלה בסיום העונה שעברה. בהיסטוריה של הכדורגל הרוסי, הקבוצה שהגיעה להישג הקרוב ביותר לצ'ליאבינסק מבחינה זו הייתה צסק"א מוסקבה שהשיגה 13 ניצחונות רצופים בשנת 2014. פרק זה לוקה בחסר. אנא תרמו לוויקיפדיה והשלימו אותו. אליפות מחוז צ'ליאבינסק: 1980 גביע מחוז צ'ליאבינסק: 1986, 1987 הגביע הרוסי בכדורגל: שמינית גמר 2009/2010 אתר האינטרנט הרשמי של צ'ליאבינסק צ'ליאבינסק, ברשת החברתית אינסטגרם צ'ליאבינסק, ברשת החברתית VK צ'ליאבינסק, סרטונים בערוץ היוטיוב פרופיל, באתר Soccerway
קפטן תחתונים והפלישה מהחלל של מנהלות המטבח המרושעות ממש

קפטן תחתונים והפלישה מהחלל של מנהלות המטבח המרושעות ממש (ובעקבותיה מתקפת החנונים הזומבים של חדר האוכל, המזויעים לא פחות) (באנגלית: Captain Underpants and the Invasion of the Incredibly Naughty Cafeteria Ladies from Outer Space) הוא ספר מאויר לילדים מאת הסופר והמאייר האמריקני דייוויד "דאב" פילקי אשר יצא לאור בשנת 1999. זהו הספר השלישי בסדרת ספרי קפטן תחתונים. בשנת 2010 יצא הספר בתרגומו של ארז אשרוב בעברית. בספר המשך זה הרולד וג'ורג' שוב בצרות, והפעם זה באמת לא באשמתם! חללית מסתורית נחתה על הגג של בית הספר היסודי על שם ג'רום חרבנוביץ' ומתוכה יצאו שלושה חייזרים שמאיימים להשתלט על העולם. אחרי שהפכו את כל התלמידים והמורים לחנונים זומבים מזוויעים, נראה שאף אחד לא יוכל לעצור אותם. אף אחד, מלבד קפטן תחתונים! ג'ורג' בירד והרולד הצ'ינס – חברים טובים בכיתה ד' אשר נוהגים לצייר ביחד רצועות קומיקס שונות. בנג'מין "בן" פיפיש/קפטן תחתונים – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים". שלושת החיזרים – החיזרים שנחתו על גג בית ספרם של ג'ורג' והרולד, ושמם: זורקס, קלקס וגניפר. הנבלים הראשיים של הסיפור. מר ברחלו – מוריהם למדעים של ג'ורג' והרולד. מנהלות המטבח - הכינו את ה- "פיפישטידה האישית של מר פיפיש". גברת אנטיפה – מזכירת בית-הספר. גברת נורה איטה – המורה של ג'ורג' והרולד. קפטן תחתונים קפטן תחתונים והפלישה מהחלל של מנהלות המטבח המרושעות ממש, באתר OCLC (באנגלית)
ארץ הצבי

אֶרֶץ הַצְּבִי הוא כינוי לארץ ישראל. מקור הביטוי בספר דניאל, שם הוא מופיע פעמיים. המילה "צבי" בהקשר זה היא מן השורש השמי צ-ב-ה, המקביל במקרא לשורש ר-צ-ה, ומציינת יופי, פאר וחמדה. משמעו של הביטוי "ארץ הצבי" הוא אם כן: "הארץ הרצויה". הופעותיו של הביטוי "ארץ הצבי" הם בפרק י"א שבספר דניאל, בפסוקים: ”וְיַעֲמֹד בְּאֶרֶץ-הַצְּבִי וְכָלָה בְיָדוֹ”, ”וּבָא בְּאֶרֶץ הַצְּבִי”. הרעיון חוזר על עצמו בתנ"ך פעמים נוספות, בצורות קצת שונות: באותו פרק שבספר דניאל: ”יִטַּע אָהֳלֵי אַפַּדְנוֹ בֵּין יַמִּים לְהַר-צְבִי-קֹדֶשׁ וּבָא עַד-קִצּוֹ וְאֵין עוֹזֵר לוֹ”. בספר יחזקאל: ”בַּיּוֹם הַהוּא, נָשָׂאתִי יָדִי לָהֶם, לְהוֹצִיאָם מֵאֶרֶץ מִצְרָיִם, אֶל-אֶרֶץ אֲשֶׁר-תַּרְתִּי לָהֶם, זָבַת חָלָב וּדְבַשׁ. צְבִי הִיא, לְכָל-הָאֲרָצוֹת”. לפי הביטוי, ארץ ישראל מתוארת כארץ היפה מכל הארצות. זהו ביטוי יחידאי במקרא בו מובע הרעיון כי ה' תר וחיפש ארץ בשביל בני ישראל. בפסוק ביחזקאל משתקף גם הביטוי ארץ זבת חלב ודבש. בספר ירמיהו: ”אָנֹכִי אָמַרְתִּי: אֵיךְ אֲשִׁיתֵךְ בַּבָּנִים, וְאֶתֶּן-לָךְ אֶרֶץ חֶמְדָּה, נַחֲלַת צְבִי-צִבְאוֹת-גּוֹיִם; וָאֹמַר: אָבִי תִּקְרְאִי לִי, וּמֵאַחֲרַי לֹא תָשׁוּבִי”. הפסוק בירמיהו מסביר את יופייה של הארץ, שכל העמים רוצים בה. לדעת יאיר זקוביץ הביטוי "ארץ הצבי" מקורו בביטויים אלה, או שכל צורות הביטוי השונות, מקורן בביטוי "הצבי ישראל" המופיע בקינת דוד בספר שמואל. בדרשת חז"ל מקבל הביטוי לראשונה את הקשרו לצבי: למה ארץ ישראל נמשלה לצבי? לומר לך – מה צבי זה אין עורו מחזיק בשרו, אף ארץ ישראל אינה מחזקת פירותיה. דבר אחר: מה צבי זה קל מכל החיות, אף ארץ ישראל קלה מכל הארצות לבשל את פירותיה — תלמוד בבלי, מסכת כתובות, דף קי"ב, עמוד א' במקום נוסף דורשים חז"ל את הביטוי בהקשר לצבי, כשהם מבארים בזה את תופעת האכלוס הגבוה בארץ ישראל, כאשר עם ישראל נמצא בו, שאינו בדרך הטבע: "ארץ צבי" כתיב בה. מה צבי זה אין עורו מחזיק את בשרו (שאחר שהופשט עורו ממנו, שוב אי אפשר להשיבו שיכיל את כל בשר הצבי), אף ארץ ישראל, בזמן שיושבין (=ישראל) עליה רווחא, ובזמן שאין יושבין עליה גמדא — אגדות החורבן, תלמוד בבלי, מסכת גיטין, דף נ"ז, עמוד א' ארץ זבת חלב ודבש ארץ חמדה ארץ צבי (שיר) ארץ הצבי, באתר האקדמיה ללשון העברית, ספטמבר 2019 ירעם נתניהו, ארץ הצבי, באתר מט"ח תמר קציר (כץ), ארץ הצבי - ההיבט הלשוני, באתר האקדמיה ללשון העברית, מאי 2011 ד"ר חזי עמיאור, "ארץ צבי": השיר על מבצע יונתן, בבלוג "הספרנים" של הספרייה הלאומית, 4 ביולי 2021 מידע על ארץ הצבי בקטלוג הספרייה הלאומית ספר דניאל, פרק י"א, פסוק ט"ז; פרק י"א, פסוק מ"א. יאיר זקוביץ, המילון המקראי הסמוי מן העין, ירושלים, כרמל, 2014, עמ' 71. ספר דניאל, פרק י"א, פסוק ט"ז. ספר דניאל, פרק י"א, פסוק מ"א. ספר דניאל, פרק י"א, פסוק מ"ה ספר יחזקאל, פרק כ', פסוק ו'. רימון כשר, מקרא לישראל: יחזקאל א' -כ"ד, ירושלים, מאגנס, 2004, עמ' 393. ספר ירמיהו, פרק ג', פסוק י"ט. ספר שמואל ב', פרק א', פסוק י"ט. יאיר זקוביץ, עולם התנ"ך: דניאל, עזרא ונחמיה, תל אביב, דודזון עתי, 1997, עמ' 99-98
זניט פנזה

מועדון הכדורגל זניט פנזה (Футбольный клуб Зенит Пенза) הוא מועדון כדורגל המשחק בליגה הרוסית השלישית וממוקם בעיר פנזה, שבמחוז פנזה, במחוז הפדרלי של הוולגה שברוסיה. קבוצת הכדורגל של המועדון נחשבה לקבוצת הדגל של העיר פנזה והיא אחת מקבוצות הכדורגל הוותיקות ברוסיה. התמודדה בעבר בליגת הכדורגל המקצוענית. הקבוצה מארחת את משחקיה באצטדיון האחד במאי בעיר פנזה המכיל 5,000 מושבים ובאצטדיון "זניט", המכיל 960 מושבים ושופץ ב-2016. אליפות העיר פנזה: 1936, 1937, 1939, 1945 הגביע הסובייטי: רבע גמר 1969 אתר האינטרנט הרשמי של זניט פנזה זניט פנזה, ברשת החברתית אקס (טוויטר) זניט פנזה, ברשת החברתית אינסטגרם זניט פנזה, ברשת החברתית VK זניט פנזה, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu Пензенский ФК "Зенит" не прекратит существование в случае перехода на любительский уровень
זניט אירקוטסק

מועדון הכדורגל זניט אירקוטסק (Футбольный клуб Зенит Иркутск) היה מועדון כדורגל מהעיר אירקוטסק, שבסיביר, רוסיה. קבוצת זניט הוקמה בשנת 2003, בחסות מפעל מקומי לתעופה אווירית והתמודדה בליגות האזוריות. בסיום עונת 2015 זכתה בטורניר העפלה של ליגת הכדורגל החובבנית של רוסיה והפכה לקבוצה מקצוענית משהעפילה לליגה הרוסית השנייה והייתה לקבוצת הכדורגל הבכירה ביותר באירקוטסק לאחר שקבוצת בייקל אירקוטסק הודחה לליגת הכדורגל החובבנית של רוסיה. בעונת 2016/2017 סיימה במקום החמישי בטבלת מחוז מזרח של הליגה הרוסית השנייה. בעונת 2018/2019 הקבוצה העפילה לשלב 32 האחרונות בגביע הרוסי והיא שחזרה הישג זה גם בעונת 2020/2021, כשהעפילה לשלב 32 האחרונות לשלב הבתים מול ניז'ני נובגורוד וחימקי. המועדון חדל להתקיים ב־1 באפריל 2021, בהכרזה מאותו יום של מושל מחוז אירקוצק, קובזב, בפגישה עם הנהלת הקבוצה. אתר האינטרנט הרשמי של זניט אירקוטסק זניט אירקוטסק באתר ליגת הכדורגל המקצוענית של רוסיה В Иркутске появился новый профессиональный футбольный клуб
אשכול של הומור (ספר)

אשכול של הומור הוא ספר הומוריסטי שראה אור ב-1989 ונכתב על ידי עפרה נבו-אשכול, בתו של ראש ממשלת ישראל השלישי לוי אשכול. את הספר הוציאה לאור הוצאת ידיעות ספרים. בספר זה נבו-אשכול ליקטה קטעים ואמירות הומוריסטיות שנאמרו על ידי אביה. תפקידיו השונים שמילא אביה, החל מחבר מפקדת ההגנה וסגן שר הביטחון עד לשר החקלאות וראש הממשלה, משמשים כרקע לספר זה, שעניינו הוא חוש ההומור שלו, שליווה את עלילותיו ופועלו. עפרה נבו-אשכול, כותבת הספר, טוענת כי לה אביה "הוריש" את העניין בהומור. מתוך רצונה של נבו-אשכול לשמר ולהחיות את חוש ההומור של אביה, נכתב הספר. בכתיבת הספר קיוותה נבו-אשכול לתת זווית ראייה אחרת על אשכול, שתדמיתו טרם שוקמה מהתפיסה הציבורית שדבקה בו ערב מלחמת ששת הימים וראתה בו אדם הססן. כל בדיחות אשכול אשכול של הומור, באתר מנדלי מוכר ספרים ברשת כך על פי תקציר הספר בצד האחורי של כריכתו ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
ארתור אדסון

ארתור אדסון (באנגלית: Arthur Edeson;‏ 24 באוקטובר 1891 – 14 בפברואר 1970) צלם קולנוע אמריקני. אדסון נולד בניו יורק והחל את הקריירה שלו כצלם בסרטים אילמים בשנת 1911. בתחילה היה צלם דיוקנים, הגיע לתפקיד צלם בסרטים אילמים עבור חברת אקלייר בניו ג'רזי, בתחילה כשחקן, אך לאחר מכן החל לפעול בתפקידים טכניים הנוגעים להפעלת המצלמה, לאחר שצילומי דיוקן שצילם אדסון עבור חבריו השחקנים תפסו את תשומת לבו של אחד מצלמי הסרט שבו שיחק. בהמשך קיבל את תפקיד "במאי הצילום" (Director of Photography). בשנת 1917 עבר למערב ארצות הברית, בעקבות כוכבת הסרט האילם קלרה קימבל יאנג עמה שיתף פעולה בסרטיה. בשנת 1918 נמנה עם מייסדי האגודה האמריקנית לסינמטוגרפיה. לקראת סוף העשור השני של המאה ה-20 התחבר לשחקן הידוע דאגלס פיירבנקס, וצילם רבים מסרטיו כ"הגנב מבגדד" (1922) ו"רובין הוד" (1924). משנת 1925 הראה נטייה לסרטי אימה, וצילם חלק מן הסרטים הידועים בז'אנר זה כ"פרנקנשטיין" (1931) ו"האיש הבלתי נראה" (1932). אדסון ביצע את המעבר מן הסרט האילם לקולנוע בצורה מושלמת, והיה מחלוצי הקולנוע, וחלוצי השימוש בקול המוקלט במרחב הפתוח כשצילם את המערבון "באריזונה הישנה" (1929). אדסון היה ממפתחי הצילום הרחב, במצלמת 70 מ"מ, עבור הסרט "הנתיב הרחב" בכיכובו של ג'ון ויין, שצולם בשנת 1930. סרטים שצולמו בשיטה זו שכונתה "צילום פאר" (Grandeur Film) יכולים היו להיות מוקרנים רק בבתי קולנוע בעלי מסך רחב במיוחד, ולפיכך השיטה לא האריכה ימים. בשנת 1953 ניסתה שיטת הסינמסקופ להשיג אפקט דומה, וביתר הצלחה. מאמצע שנות ה-30 צילם סרטים רבים עבור אולפני האחים וורנר, ובמיוחד סרטים בכיכובו של המפרי בוגרט כ"הנץ ממלטה" (1941), ו"קזבלנקה" (1942). בסרטים אלו, שצולמו בשחור לבן, הגיע אדסון לשיא סגנוני, והוכיח יכולת בפיתוח האווירה המקושרת כיום עם סגנון הפילם נואר באמצעות הצילום. אדסון מעולם לא זכה בפרס אוסקר, אך היה מועמד מספר פעמים, בשנת 1929 עבור הסרט "באריזונה הישנה" בשנת 1930 עבור הסרט "במערב אין כל חדש" ובשנת 1942 עבור "קזבלנקה". בשנת 1949 פרש מן הצילום, ומת בקליפורניה בשנת 1970. מדיה וקבצים בנושא ארתור אדסון בוויקישיתוף ארתור אדסון, במסד הנתונים הקולנועיים IMDb (באנגלית) ארתור אדסון, באתר AllMovie (באנגלית) ארתור אדסון, במסד הנתונים הקולנועיים KinoPoisk (ברוסית) מאמר מאת ארתור אדסון על השימוש במצלמת 70 מ"מ בעת צילום הסרט "באריזונה הישנה"(הקישור אינו פעיל) ארתור אדסון, באתר "Find a Grave" (באנגלית)
עמיר כחולי

עמיר כחולי (נולד ב-23 באפריל 1955), הוא אתלט ישראלי בעבר, אלוף ישראל בריצות ל-100 מטר (1971, 1972, 1974 ו-1975), ל-200 מטר (1972 ו-1975) ול-400 מטר (1975) ושיאן ישראל בריצת ל-100 מטר ול-200 מטר. כחולי למד בבית ספר רביבים ובתיכון קוגל בחולון. הוא התאמן בהפועל רמת גן בהדרכתו של דוד קושניר. בתחרות שנערכה בפתח תקווה ב-23 במאי 1970 קבע כחולי בריצת 60 מטר שיא ישראלי חדש לגילאי 16 בתוצאה של 6.9 שניות (מדידה ידנית), השיא עדיין קיים, נכון ל-2017. באליפות ישראל באתלטיקה שנערכה בשנת 1971 זכה כחולי ב-3 מדליות אישיות, 1 זהב ו-2 כסף. מדליית זהב, בריצת 100 מטר בתוצאה של 10.9 שניות, לפני דוד קניג מאס"א תל אביב (11.1 שניות), מיכאלידיס מיוון (11.1 שניות) ומשה פרידמן מהפועל עמק חפר (11.2 שניות). מדליות כסף, בריצת 200 מטר בתוצאה של 22.7 שניות, אחרי דוד קניג (22.4 שניות) ולפני דן קמפל ממכבי תל אביב (23.1 שניות) ובקפיצה לרוחק בתוצאה של 6.69 מטר, אחרי גדעון רייס מהפועל גבעת ברנר (7.03 מטר) ולפני ישי ויתקין מהפעול העמקים (6.68 מטר). באליפות ישראל שנערכה באצטדיון רמת גן ביולי 1972 זכה כחולי בשתי מדליות זהב, בריצת 100 מטר בתוצאה של 11.0 שניות ובריצת 200 מטר בתוצאה של 22.3 שניות. בתחרויות האתלטיקה של המכביה התשיעית שנערכו ביולי 1973, זכה כחולי במדליית כסף בריצת שליחים 4x100 מטר. באליפות ישראל שנערכה במכון וינגייט ביולי 1974 זכה כחולי במדליית זהב בריצת 100 מטר בתוצאה של 11.0 שניות, לפני ערן וקסלר חברו לקבוצה (11.01 שניות) ומאיר קופלר ממכבי תל אביב (11.1 שניות). בכינוס הפועל ה-10 שנערך במאי 1975 סיים כחולי במקום רביעי בריצת 100 מטר בשיא ישראלי חדש של 10.86 שניות. חודשיים לאחר מכן, באליפות ישראל שנערכה במכון וינגייט ביולי הוא זכה ב-3 מדליית זהב, בריצת 100 מטר בתוצאה של 10.7 שניות, לפני מאיר קופלר (11.0 שניות) וישראל לייבוביץ' (11.2 שניות), בריצת 200 מטר ובריצת 400 מטר בשיא אישי חדש של 49.1 שניות, לפני יובל אור (49.9 שניות) ודני לוי (50.0 שניות). ריצת 100 מטר: 10.86 שניות (1975), שיא ישראל בעבר ריצת 200 מטר: 22.39 שניות (1975), שיא ישראל בעבר ריצת 400 מטר: 49.1 שניות (1975) קפיצה לרוחק: 7.06 מיטר (1979) בן 13 ניתר למרחק 6.29 מ' באליפות בתי הספר היסודיים, מעריב, 29 באפריל 1969 תלמיד שישי ניתר לרוחק -6.95 מ'!, מעריב, 22 במרץ 1971 יעקב ברוש, חוגגים, דבר, 30 באפריל 1972 יעקב פתאל, באליפות ישראל - וכמבחן לקראת המכביה ה-9, דבר, 24 ביוני 1973 50 התוצאות הטובות בכל הזמנים - 100 מטר גברים, באתר איגוד האתלטיקה בישראל 50 התוצאות הטובות בכל הזמנים - 200 מטר גברים, באתר איגוד האתלטיקה בישראל 50 התוצאות הטובות בכל הזמנים - 400 מטר גברים, באתר איגוד האתלטיקה בישראל אבינעם פורת, האיש שאימן את אריק איינשטיין, באתר ynet, 19 בדצמבר 2014 ילדים מתחת לגיל 16, באתר איגוד האתלטיקה בישראל מתתיהו ברוש, שני שיאים ישראלים מרשימים באתלטיקה, דבר, 11 ביולי 1971 שמואל קליגר, וישניצר ובאלס נכשלו בהכנעת המינימום, דבר, 9 ביולי 1972 גם חנה שזיפי נכשלה בהשגת המינימום למינכן, דבר, 11 ביולי 1972 אורי ירון, אליפות של משוכות, מעריב, 10 ביולי 1974 דבר הספורט, דבר, 6 במאי 1975 יעקב פתאל, רוט - 100 מ' ב-11.6 ש' - עמיר כחולי רץ 100 מ' ב- 10.7 ש', דבר, 30 ביוני 1975 יעקב פתאל, רוט וכחולי השלימו זכיה בשלוש מדליות מוזהבות, דבר, 2 ביולי 1975
פודי סיישל

פודי סיישל (שם מדעי: Foudia sechellarum) הוא מין של ציפור קטנה ממשפחת האורגיים החיה באיים של סיישל שבאוקיינוס ההודי. הם חיים בעיקר ביערות שעל האיים אך גם במטעי קוקוס או בגינות. אורכה של הציפור 12.5 ס"מ והזכר בעל נוצות פנים צהובות עזות. הנקבות בעלות נוצות בצבע ירוק-זית ומקור שחור. ציפורים אלה ניזונים מחרקים שונים כמו צרצרים, חיפושיות ונמלים וגם מעכבישים ומגוונים בפירות, צוף וזרעים. ואולם ציפורים שמצויות לאורך החופים המלאים בעופות ימיים מקננים (בעיקר מיני שחפיות) מגוונים בביציהם הפגיעות. מדיה וקבצים בנושא פודי סיישל בוויקישיתוף פודי סיישל, באתר ITIS (באנגלית) פודי סיישל, באתר NCBI (באנגלית) פודי סיישל, באתר Animal Diversity Web (באנגלית) פודי סיישל, בבסיס הנתונים ARKive (באנגלית) פודי סיישל, באתר GBIF (באנגלית) פודי סיישל באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
שממית רחבת-זנב

שממית רחבת-זנב או שממית זנב-העלה (שם מדעי: Uroplatus), הוא סוג לטאות ממשפחת השממיתיים האנדמית למדגסקר. אורכן של שממיות אלה 10-30 ס"מ כשמבנה גופן מותאם להסוואה מורכבת. צבע רוב השממיות חום כהה עם עיטורים על גופן, המזכירים בקיעים בגזעי עצים ולעיתים יש להן עיטורים דמויי חזזית שעל העץ. הכפות גדולות ביותר נדבקות לעץ והעיניים בעלות עיטור חום הנראה כענף. הזנב רחב ומזכיר עלה ומכאן השם. השממיות הן פעילות לילה הצדות חרקים קטנים ויצורים דומים, תוך שימוש בהסוואתן. לשממיות עיניים ענקיות העוזרות להתמצא בחשכה. הן חיות בעיקר על ענפי העצים בג'ונגלים של מדגסקר. חלק מהשממיות הן חיות מחמד בבתים רבים. Uroplatus alluaudi Uroplatus ebenaui Uroplatus fimbriatus Uroplatus finiavana Uroplatus giganteus Uroplatus guentheri Uroplatus henkeli Uroplatus lineatus Uroplatus malahelo Uroplatus malama Uroplatus phantasticus Uroplatus pietschmanni Uroplatus sameiti Uroplatus sikorae מדיה וקבצים בנושא שממית רחבת-זנב בוויקישיתוף שממית רחבת-זנב, באתר ITIS (באנגלית) שממית רחבת-זנב, באתר NCBI (באנגלית) שממית רחבת-זנב, באתר Animal Diversity Web (באנגלית) שממית רחבת-זנב, באתר האנציקלופדיה של החיים (באנגלית) שממית רחבת-זנב, באתר GBIF (באנגלית) למי בטבע יש הכי הרבה שיניים?, באתר אנציקלופדיה אאוריקה
בת-עדן אדומה

בת-עדן אדומה (שם מדעי: Paradisaea rubra) הוא מין של ציפור מהסוג בת-עדן שבמשפחת העדניים. אורכה של הציפור עד 72 ס"מ אצל הזכרים והם בעלי נוצות ראוותניות בצבע אדום, בטן חומה-כהה וחזה וצוואר צהובים. הראש ירוק, אזור העיניים שחור והמקור צהוב. הרגליים שחורות והזנב אדום וארוך עם 2 גדילים שחורים המתנופפים מצידיו. הנקבות צהובות-חומות ויותר קטנות מהזכרים. הזכרים פעילים ביערות ברחבי אינדונזיה ומרשימים את הנקבות בעמדות על העצים, סביבם מתקהלים קבוצת עדניים. כל אחד מקפץ סביב הנקבות ומרשים אותם עד שהיא בוחרת אחד. הם פעילים בסביבות החופפות לעדני וילסון. ייתכן שקיימים זיווגים בין שני המינים כמו אצל כמה מהעדניים. מדיה וקבצים בנושא בת-עדן אדומה בוויקישיתוף בת-עדן אדומה, באתר ITIS (באנגלית) בת-עדן אדומה, באתר NCBI (באנגלית) בת-עדן אדומה, באתר Animal Diversity Web (באנגלית) בת-עדן אדומה, בבסיס הנתונים ARKive (באנגלית) בת-עדן אדומה, באתר GBIF (באנגלית) בת-עדן אדומה באתר הרשימה האדומה של IUCN
נודי חומה

נודי חומה (שם מדעי: Anous stolidus) היא מין עוף ימי ממשפחת השחפיתיים שצבעה שחור. אורכה של הנודי 38-45 ס"מ ומוטת כנפיה 150-272 ס"מ. היא בעלת נוצות חומות כהות עד שחורות ובעלת כפות עם קרומי שחייה. המקור שחור עם לחיים בהירות מעט. ציפור זו מוצאת את מזונה מהים והיא ניזונה מדגים ודיונונים העולים לפני המים. הנודי עפה סביב האוקיינוסים הטרופיים ומקננת בחופים שונים: בהוואי, איי גלאפגוס ופולינזיה הצרפתית באוקיינוס השקט, איי סיישל ואיים בים סוף באוקיינוס ההודי, והקריביים וטריסטן דה קונה באוקיינוס האטלנטי. הם מקננות במושבות ומטילים ביצה יחידה עליה דוגרים שני ההורים עד לבקיעתה. A. s. pileatus A. s. galapagensis A. s. ridgwayi A. s. stolidus מדיה וקבצים בנושא נודי חומה בוויקישיתוף נודי חומה, באתר ITIS (באנגלית) נודי חומה, באתר NCBI (באנגלית) נודי חומה, באתר Animal Diversity Web (באנגלית) נודי חומה, בבסיס הנתונים ARKive (באנגלית) נודי חומה, באתר GBIF (באנגלית) נודי חומה באתר הרשימה האדומה של IUCN
נודי

נודי (שם מדעי: Anous) היא סוג של עופות ימיים ממשפחת השחפיתיים החיים לאורך הימים והאוקיינוסים הטרופיים. אורכם 40-30 ס"מ והם בעלי כסות נוצות כהות. המקור ארוך מעט ושחור והעיניים לבנות. עופות אלה מקננים רק באיים טרופיים בכל האוקיינוסים, שם ישנם פחות טורפים. הם מוצאים את מזונם מהים וצוללים לעבר דגים ודיונונים. נודי שחורה (Anous minutus) נודי חומה (Anous minutus) נודי קטנה (Anous tenuirostris) Anous cerulea - בעבר היה בסוג Procelsterna Anous albivitta - בעבר היה בסוג Procelsterna מדיה וקבצים בנושא נודי בוויקישיתוף נודי, באתר ITIS (באנגלית) נודי, באתר NCBI (באנגלית) נודי, באתר Animal Diversity Web (באנגלית) נודי, באתר GBIF (באנגלית)
NRL

האם התכוונתם ל... ליגת הרוגבי הלאומית – National Rugby League מעבדת המחקר של צי ארצות הברית – Naval Research Laboratory